Nobelova nagrada za mir zatvorenom kineskom disidentu Liu Xiaobou
Nagrada je obrazložena 'dugogodišnjom nenasilnom borbom za ljudska prava', čije je poštivanje uvjet mira u svijetu
U službenom priopćenju Pekinga navodi se da je Nobelov odbor ovim izborom 'pogazio vlastita načela'. Nobelovu nagradu za mir ove godine dobio je kineski disident Liu Xiaobo. Norveški odbor za dodjelu Nobelove nagrade objasnio je svoj izbor navevši 'dugogodišnju i nenasilnu borbu' ovog disidenta za osnovna ljudska prava u Kini. Nobelov odbor u Oslu naglasio je povezanost između ljudskih prava i mira u svijetu. Liu Xiaobo nalazi se u zatvoru, osuđen na 11 godina, zbog – kako tvrde Kina – 'anti-državne subverzije'. On je potpisnik peticije u kojoj se traže političke reforme. Bio je aktivan i u studentskom pro-demokratskom pokretu krajem osamdesetih. Kina ga smatra 'kriminalcem'. U službenom priopćenju Pekinga navodi se da je Nobelov odbor ovim izborom 'pogazio vlastita načela'. Predsjednik Barack Obama rekao je za gospodina Liua da je 'elokventan i hrabar čovjek koji se žrtvovao za svoja uvjerenja'. Američki je predsjednik pozvao kineske vlasti da puste na slobodu ovog disidenta, 'što je prije moguće'.